b'\n_START_ARTICLE_\nNattsvermeren\n_START_SECTION_\nHandling\n_START_PARAGRAPH_\nDen unge FBI-l\xc3\xa6rlingen Clarice Starling blir spurt av mentoren sin Jack Crawford om \xc3\xa5 presentere et sp\xc3\xb8rreskjema til den tidligere rettspsykologen Hannibal Lecter. Lecter ble i sin tid d\xc3\xb8mt for \xc3\xa5 spise mordofrene sine, og tjener ni sammenhengende livstidsdommer for drapene i ved fengselet i Maryland. Det Crawford egentlig pr\xc3\xb8ver p\xc3\xa5 er \xc3\xa5 f\xc3\xa5 Lecters hjelp i jakten p\xc3\xa5 seriemorderen Buffalo Bill, som myrder unge kvinner, fl\xc3\xa5r dem for \xc3\xa5 sy en kvinnedrakt til seg selv, for deretter \xc3\xa5 forlate dem i elver i n\xc3\xa6rheten. I l\xc3\xb8pet av utforskingen etablerer Clarice et merkelig forhold med Lecter, og morderen tilbyr kryptiske ledetr\xc3\xa5der om Buffalo Bill mot personlig informasjon om hennes m\xc3\xb8rke og dystre barndom._NEWLINE_N\xc3\xa5r Bills sjette offer blir funnet i en elv i Vest-Wirgina, blir Clarice med p\xc3\xa5 obduksjonen av liket. Hun oppdager en puppe i halsen, og ser at hun har blitt skalpert, akkurat som Lecter forutsa. Obduksjonen viser at offeret ble drept fire dager etter at jenta forsvant, dvs. at Buffalo Bill dreper dem raskere. Clarice er sikker p\xc3\xa5 at Lecter vet hvem Bill egentlig er. Hun sp\xc3\xb8r ogs\xc3\xa5 Crawford om hvorfor han ikke fortalte henne om den egentlige hensikten med utsp\xc3\xb8rringen, og Crawford svarer at Lecter ville se rett gjennom en slik plan. Starling tar med puppen til noen insekteksperter ved Smithsonian Institution, hvor det viser seg \xc3\xa5 v\xc3\xa6re sommerfugltypen Ascalapha odorata som ikke lever naturlig i omr\xc3\xa5det hvor liket ble funnet._NEWLINE_I Tennessee blir Catherine Martin, datteren til senatoren Ruth Martin, kidnappet. Seks timer senere blir blusen hennes funnet ved veien, klippet opp langs ryggen. Crawford antar at de har tre dager f\xc3\xb8r Buffalo Bill kommer til \xc3\xa5 drepe Catherine. Han sender Clarice for \xc3\xa5 foresl\xc3\xa5 en avtale til Hannibal: om han hjelper til i jakten p\xc3\xa5 Buffalo Bill, vil han bli overf\xc3\xb8rt vekk fra asylet. Lecter er imidlertid skeptisk til tilbudet. Etter at Clarice drar, tenker Clarice tilbake p\xc3\xa5 en samtale han hadde med Benjamin Raspail. Benjamin var en av Lecters pasienter som han endte opp \xc3\xa5 drepe. Raspail fortalte Lecter om forholdet hans med Jame Gumb, og hvordan den neste kj\xc3\xa6resten hans ble drept fordi Gumb var sjalu. Han forteller ogs\xc3\xa5 at Gumb fikk en \xc3\xa5penbaring n\xc3\xa5r han s\xc3\xa5 en nattsvermer klekke._NEWLINE_Lecter blir avbrutt n\xc3\xa5r asylets overhode Frederick Chilton kommer inn. Han har overh\xc3\xb8rt Clarices samtale, og forteller Lecter av avtalen hun tilbydde var falsk. Chilton tilbyr en ny avtale: om Lecter avsl\xc3\xb8rer Buffalo Bills identitet vil han bli overf\xc3\xb8rt til et nytt asyl, men kun om han f\xc3\xa5r kreditt for \xc3\xa5 ha funnet det ut. Lecter forteller at han kun vil oppgi navnet direkte til Ruth Martin i Tennessee. Chilton godtar forslaget. I Tennessee forteller Lecter at navnet hans er William \xc2\xabBilly\xc2\xbb Rubin, og at han lider av sykdommen \xc2\xabelefantelfenbensbyller\xc2\xbb (som i USA er en kjent sykdom for knivesmeder). Navnet er imidlertid falskt: bilirubin er et pigment i magesaft og et fargestoff i avf\xc3\xb8ring, som labforskerne sammenligner med Chiltons h\xc3\xa5rfarge._NEWLINE_Idet Lecter er i ferd med \xc3\xa5 bli overf\xc3\xb8rt, fors\xc3\xb8ker Clarice nok en gang \xc3\xa5 f\xc3\xa5 ny informasjon om Buffalo Bill. Han gir et siste ledetr\xc3\xa5d (\xc2\xabVi begynner med \xc3\xa5 begj\xc3\xa6re ting vi ser hver dag\xc2\xbb), og krever s\xc3\xa5 noe for noe; han vil h\xc3\xb8re Clarices verste minne fra barndommen. Starling forteller at hun bodde hos kusinen sin etter at faren hennes d\xc3\xb8de p\xc3\xa5 en saue- og hesteg\xc3\xa5rd. En natt v\xc3\xa5knet hun av h\xc3\xb8ylytte lammeskrik, og oppdaget at bonden slaktet v\xc3\xa5rlammene. Skrekkslagen dro Clarice vekk med en av hestene hun kalte Hannah. De deler et lite \xc3\xb8yeblikk med sinnsro f\xc3\xb8r Chilton tar henne vekk. Etter hvert forst\xc3\xa5r hun ut ifra Lecters ledetr\xc3\xa5d at Buffalo Bill kjente sitt f\xc3\xb8rste offer, Fredrica Bimmel. Clarice drar til Belvedere i Ohio, hvor Bimmel bodde._NEWLINE_I mellomtiden bruker Lecter en binders og en penn som han samlet opp i l\xc3\xb8pet av \xc3\xa5rene i asylet, til \xc3\xa5 l\xc3\xa5se opp h\xc3\xa5ndjernene. Han myrder to politimenn, og slipper unna ved \xc3\xa5 ikle seg ansiktet til en av ofrene. Clarice sporer opp en av Bimmels bekjente, og oppdager at det er Buffalo Bill n\xc3\xa5r hun ser en d\xc3\xb8dningshodesvermer i hjemmet hans. Etter langt om lenge dreper hun ham, og redder Catherine. Hun blir en profilert FBI-agent, og mottar et telegram fra Lecter. \xc2\xabN\xc3\xa5, Clarice, har lammene sluttet \xc3\xa5 skrike?\xc2\xbb er den f\xc3\xb8rste setningen._NEWLINE_Han skriver videre: \xc2\xabLammene vil tie forel\xc3\xb8pig. Men Clarice, du bed\xc3\xb8mmer deg selv sv\xc3\xa6rt strengt. Du er n\xc3\xb8dt til \xc3\xa5 gj\xc3\xb8re deg fortjent til den velsignede stillheten om og om igjen. For det er lidelsen som driver deg, synet av lidelsen. Og lidelsen vil aldri to slutt, aldri noen sinne. Jeg har ingen planer om \xc3\xa5 bes\xc3\xb8ke deg, Clarice. Verden er mer interessant med deg i live. S\xc3\xb8rg for \xc3\xa5 vise meg det samme hensynet.\xc2\xbb Boka ender med at Clarice sover fredfullt og dypt i sengen sin; lammene var stille.\n_START_SECTION_\nFilmatisering\n_START_PARAGRAPH_\nNattsvermeren ble filmatisert av Jonathan Demme i 1991, med Jodie Foster i rollen som Clarice, og Anthony Hopkins i rollen som Lecter. Det var noen endringer i filmversjonen, blant annet ble Crawfords bihistorie fjernet, samt flere sekvenser med Jame Gumb. \xc3\x98yeblikkene ble fjernet fra filmen av ulike \xc3\xa5rsaker. Filmen fikk ogs\xc3\xa5 god kritikk, hovedsakelig for rolleskildringene til Foster og Hopkins, Ted Tallys tilpassede manus og Demmes regi. Filmen ble nominert til sju priser under den 64. Oscar-utdelingen, og er \xc3\xa9n av tre filmer som har vunnet \xc2\xabde fem store\xc2\xbb Oscar-prisene; beste film, beste filmatisering (Tally), beste mannlige hovedrolle (Hopkins), beste kvinnelige hovedrolle (Foster) og beste regi (Demme).'